open-index/open-wikipedia-markdown huggingface dataset:
Lars Jørgen Madsen

**Lars Jørgen Madsen** (1871 m. liepos 19 d. – 1925 m. balandžio 1 d.) – Danijos sportinio šaudymo atstovas, olimpinis čempionas. 

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse danas dalyvavo sportinio šaudymo varžybose. Vyrų šaudyme graižtviniu šautuvu iš stovinčios pozicijos danas tapo pirmuoju olimpiniu čempionu. Sportininkas varžėsi dar keturiose rungtyse, kuriose medalių nepelnė.

1908 m. vasaros olimpinėse žaidynėse užimta 14-oji vieta. 1912 m. vasaros olimpinėse žaidynėse sportininkas pelnė sidabrą individualioje rungtyje ir bronzą komandinėje įskaitoje su Danijos nacionaline rinktine. 1920 m. vasaros olimpinėse žaidynėse Madsen  pelnė sidabrą individualioje rungtyje, o komandinėje įskaitoje pelnė savo antrąjį olimpinio čempiono aukso medalį. 1924 m. vasaros olimpinėse žaidynėse varžėsi sportinio šaudymo graižtviniu šautuvu gulomis varžybose, bet medalių nepelnė.

## Nuorodos
* Sports Reference svetainėje
Karl Röderer

**Karl Röderer** (1868 m. liepos 12 d. – 1928 m. rugpjūčio 28 d.) – Šveicarijos sportinio šaudymo atstovas, olimpinis čempionas. 

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse šveicaras dalyvavo sportinio šaudymo varžybose. Vyrų šaudyme kariniu pistoletu sportininkas surinko 503 taškus iš 600 galimų ir tapo olimpiniu čempionu. Röderer yra pirmasis ir kol kas vienintelis šveicaras laimėjęs šią rungtį. Komandinėje pistoleto rungtyje šveicarui įteiktas antrasis aukso medalis.

## Nuorodos
* Sports Reference svetainėje
Emil Kellenberger

**Emil Kellenberger** (1864 m. balandžio 3 d. – 1943 m. lapkričio 20 d.) – Šveicarijos sportinio šaudymo atstovas, olimpinis ir pasaulio čempionas. 

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse šveicaras dalyvavo sportinio šaudymo varžybose. Vyrų šaudyme graižtviniu šautuvu iš trijų padėčių Kellenberger tapo olimpiniu čempionu. Sportininkas taip pat laimėjo sidabrą šaudyme klūpomis. Komandinėje šautuvo rungtyje šveicarui įteiktas antrasis aukso medalis.

1899 m. - 1922 m. pasaulio čempionatuose Emil Kellenberger pelnė trylika aukso medalių ir septynis sidabro medalius.

## Nuorodos
* Sports Reference svetainėje
Konrad Stäheli

**Konrad Stäheli** (1866 m. gruodžio 17 d. – 1931 m. lapkričio 5 d.) – Šveicarijos sportinio šaudymo atstovas, olimpinis ir pasaulio čempionas, pasaulio rekordininkas.

## Biografija

Paryžiuje vykusiose antrosiose moderniose 1900 m. vasaros olimpinėse žaidynėse šveicaras dalyvavo sportinio šaudymo varžybose. Vyrų šaudyme graižtviniu šautuvu klūpomis Stäheli tapo pirmuoju olimpiniu čempionu. Sportininkas taip pat laimėjo bronzą šaudyme pistoletu. Komandinėse šautuvo  ir pistoleto rungtyse šveicarui įteikti aukso medaliai. 

1909 m. Stäheli tapo pirmuoju sportininku istorijoje pelniusiu virš 1000 taškų graižtvinio šautuvo varžybose.

Pasaulio čempionatuose Konrad Stäheli pelnė 65-is medalius tarp kurių 38 aukso.

## Nuorodos
* Sports Reference svetainėje
Orijai

**Orijai** (), ***utkaliai*** – Pietų Azijos tauta, gyvenanti Indijoje, daugiausia Odišos valstijoje. Mažesnės bendruomenės gyvena Vakarų Bengalijoje, Džharkhande, Čhatisgarhe, Bangladeše, taip pat indų diasporoje. Populiacija – apie 34 mln. žmonių. Vartoja orijų kalbą (indoarijų kalbų grupė). Dauguma (>90 %) orijų yra hinduistai, yra šiek tiek krikščionių ir musulmonų. Skirstomi į pakrančių orijus (katakus) ir kalnų orijus.

Orijai siejami su „Mahabharatoje“ minimomis Odros ir Utkalos valstybėmis. III a. pr. m. e. gyvavo orijų valstybė Kalinga, bet vėliau buvo užimta Maurijų. Vėliau orijai pateko į keletą vietinių valstybių (Kara, Rytų Ganga ir kt.). XVI a. orijai užkariauti musulmonų, vėliau – Marathų imperijos, britų. 1947 m. orijų žemėse įkurta Orisos valstija.

Svarbiausi verslai – ariamoji žemdirbystė (ryžiai, soros, ankštiniai, kviečiai, cukranendrės, tabakas, medvilnė, kokospalmės), amatai (medžio, akmens, dramblio kaulo apdirbimas, sidabro filigranas), gyvulininkystė. Miestuose dirba pramonėje, paslaugų sferoje.

Gyvenvietės netvarkingo išplanavimo, namai statomi iš molio, turi keletą patalpų. Tradicinė vyrų apranga – dhotis ir marškiniai, moterų – saris, nešioja daug papuošalų. Orijai virtuvėje gausiai naudoja ryžius su daržovėmis ir aštriais padažais, žuvį, avieną, ožkieną.

Vyrauja kastų sistema. Išvystę muzikinę ir šokių tradiciją (populiarūs apeiginiai šokiai – čhau, odisi, mahari, ghumura, dhemsa ir kt.). Tarp orijų ypač paplitęs Džaganathos kultas – Puryje kasmet rengiama didelė rathajatra. Kiti svarbūs religiniai centrai – Lingaradžos šventykla prie Bhubanešvaro ir Konarko saulės šventykla.


Mayurbhanj Chau artistes performing with depiction of Krishna and gopi, Bhubaneswar.jpg|Čhau šokėjai
Devotee Performing the Role of Lord Hanuman at 2019 Puri Ratha Jatra.jpg|Purio rathajatros dalyviai
Women grinding paddy during "dianmangula" in a wedding in Baleswar district, Odisha, India.JPG|Moterys, ruošiančios apeiginį vestuvių patiekalą
Archita3.JPG|Orijų aktorė Arčita Sahu


## Šaltiniai
Norman Pritchard

**Norman Pritchard** (g. 1877 m. birželio 23 d. - m. 1929 m. spalio 31 d.) – Britų Indijos aktorius ir lengvaatletis, pirmasis šalies olimpinis prizininkas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse sportininkas dalyvavo trijose lengvosios atletikos rungtyse. 60 m ir 100 m bėgimo atrankos lengavaatletis neįveikė. Vyrų 200 m ir 200 m barjeriniame bėgimuose Norman Pritchard pelnė sidabro medalius. Sportininkas taip pat buvo pirmasis Azijoje gimęs olimpinis medalininkas.

1900 m. - 1902 m. Indijos futbolo asociacijos sekretorius.

Vėliau emigravo į JAV ir vaidino tyliuosiuose Holivudo filmuose. Suvaidino 28-iuose filmuose.

## Nuorodos
* Sports Reference svetainėje 
* imdb svetainėje
Myer Prinstein

**Myer Prinstein** (g. 1878 m. gruodžio 22 d. - m. 1925 m. kovo 10 d.) – lenkų kilmės ir JAV atstovavęs lengvaatletis, olimpinis čempionas.

## Biografija
1898 m. sportininkas pirmą kartą pagerino pasaulio šuolių į tolį rekordą.

Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo dvejose lengvosios atletikos rungtyse. Vyrų šuoliuose į tolį užimta antroji vieta. Vyrų trišuolio varžybose amerikietis nušoko 14,47 m ir pagerinęs olimpinį rekordą tapo olimpiniu čempionu.

1904 m. vasaros olimpinėse žaidynėse Myer Prinstein dalyvavo penkiose lengvosios atletikos rungtyse. Vyrų 100 m bėgimo atrankos sportininkas neįveikė. Vyrų 60 m bėgimo ir 400 m bėgimo finaluose amerikietis liko penktas. Vyrų trišuolio varžybose Prinstein nušoko 14,32 m ir antrą kartą tapo šios rungties olimpiniu čempionu. Vyrų šuoliuose į tolį sportininkas įveikė 7,34 m ir pagerinęs olimpinį rekordą tapo olimpiniu čempionu.

Vėliau pradėjo savo rašytojo karjerą.

## Nuorodos
* Sports Reference svetainėje
Šubravcai

**Šubravcai** () – liberali inteligentų, pasivadinusių nenaudėliais (nuo lenkų kalbos žodžio „szubrawiec”), draugija, veikusi 1817-1822 m. ir 1899-1914 m. Vilniuje.

## Draugijos susikūrimas ir veikla

Šubravcų draugija įkurta 1817 m. Draugijai priklausė 30 narių. Jos nariais buvo rašytojai  Ignacas Chodzka ir Jonas Boreika Chodzka, poetas Antonis Goreckis, medicinos mokslų daktaras Jokūbas Šimkevičius, Vilniaus universiteto profesoriai, broliai Jonas Sniadeckis ir Andrius Sniadeckis, universiteto bibliotekininkas Kazimieras Kontrimas, profesorius Leonas Borovskis, istorikas Mykolas Balinskis, politikas Mykolas Juozapas Romeris, Tomas Zanas, profesorius Ignacijus Fonbergas, mokslininkas Stanislovas Bonifacas Jundzilas, poetas Pranciškus Grzymala, profesorius Zacharijus Niemčevskis, rašytojas Ignacijus Lachnickis, profesorius Konstantinas Porcijanka, literatūros kritikas Pilypas Golanskis, poetas Ignacijus Šidlovskis, astronomas Vincentas Karževskis, keliautojas ir redaktorius Juozapas Senkovskis, Boguslavas Richteris. 

Pagrindiniu savo tikslu Šubravckai laikė kovą su žmonių tamsuoliškumu, su didikų ir bajorų savivale, jie buvo nusiteikę prieš piktnaudžiavimą kilme bei valstiečių girtuoklystę, taip pat jie pasisakė už žmonių švietimą.

1819 m. balandžio mėn.  išleista draugijos programa ir įstatai – vadinamasis Šubravcų kodeksas.

Šubravcai išleido satyrinį laikraštį „Wiadomosci Brukowe“ („Gatvės žinios“), kuris išjuokė katalikų dvasininkiją, ypač jėzuitus, ir reikalavo teisinės žmonių lygybės prieš įstatymą. Leidinio stilius buvo įdomus ir kuklus. Laikraščio redaktoriai buvo Ignacijus Lachnickis ir Kazimieras Kontrimas. Šiame laikraštyje istorinius straipsnius publikavo Ignacas Chodzka. Laikraštis publikavo Antomnio Goreckio ir Tomo Zano eilėraščius.

Šubravcai skelbė savo publikacijas pasirašydami pseudonimais, paimtais iš lietuvių liaudies mitologijos. Jie aktyviai reiškėsi savaitrašyte „Tygodnik Wileński”. Jie palaikė ryšius su filomatais ir Filaretais. Beveik visi Šubravcai priklausė masonų ložėms.

## Veiklos pabaiga

Šubravcų draugija baigė savo veiklą po to, kai Rusijos imperijos valdžia uždraudė jų laikraštį ir ėmė persekioti masonų organizacijas. 1830 m. buvo bandoma leisti savaitinį žurnalą Sankt Peterburge nauju pavadinimu - „Bałamut Petersburski“. Žurnalas buvo leidžiamas iki 1836 m. Jį redagavo Adomas Rogalskis, straipsnius publikavo Juozapas Ignotas Kraševskis, gyvenęs tuo metu Sankt Peterburge, rusų poetai ir rašytojai Juozapas Senkovskis ir Fadėjus Bulgarinas.

## Šaltiniai
Hindustaniečiai

**Hindustaniečiai**, ***hindustaniai*** – sąvoka, kuria kartais nusakomi Indijos gyventojai, kaip gimtąją vartojantys hindustani (hindi bei urdu) kalbos atmainas. Jų arealas aprėpia daugiausia Indo–Gangos žemumą (Utar Pradešas, Madhja Pradešas, Delis, dalis Radžastano, Biharo, Harjanos, Utarakhando, Džharkhando); tai gausiausia etnolingvistinė indų grupė (sudaro 30–40 % Indijos gyventojų). Hindustaniečiai nesudaro jokios tautos, neturi bendros savimonės ir savivardžio. Ši sąvoka XX a. pr. retsykiais naudota Britų Indijos valdininkų, taip pat sutinkama tarybinėje antropologinėje literatūroje. Hindustaniečiai vartoja įvairias rytų ir vakarų hindi tarmes, kurios kartais išskiriamos kaip atskiros kalbos. Dauguma tikinčiųjų – hinduistai (daugiausia vaišnavai), yra didelė musulmonų dalis.

Kai kurios didesnės hindustaniečių tautos arba jiems artimos grupės: maithiliai, avadhiai, bhodžpurai, radžasthaniečiai, čhatisgarhai ir kt.

Verčiasi ariamąja žemdirbyste (kviečiai, soros, miežiai, ankštiniai, pietuose – ryžiai, garstyčios, svėrės, sezamas, cukranendrės, medvilnė), augina gyvulius, dirba pramonės, paslaugų srityse. Amatai – kilimų, medvilninių audinių, muslino audimas, puodininkystė, kalyba.

Būstas kaimuose paprastai statomas iš molio, dengiamas šiaudais arba lapais. Apranga indiška – vyrai dėvi marškinius, dhočius arba siauras kelnes, priekyje užsegamus kaftanus, nešioja turbanus arba baltas kepuraites, moterys – sarius, koftas.

Kaimiškose vietovėse išlikęs susiskirstymas kastomis. Paplitusi klasikinė hindustani muzika, labai gausus žodinės kultūros paveldas, šokiai.

Hindustaniečiai gyvena Indijos kultūros lopšyje – Arjavartoje. Šiame regione II–I tūkstm. pr. m. e. gyvavo vedų civilizacija, sukurtos vedos, puranos, „Mahabharata“, „Ramajana“. Iškilo daugelis senųjų Indijos miestų – Hastinapura (Delis), Varanasis, Pataliputra (Patna). Šis kraštas buvo Maurijų, Guptų imperijų šerdis. Rytiniame areale kilo budizmas. Nuo XIII a. kraštą užėmė musulmonai, gyventojai patyrė stiprią persų-arabų kultūrų įtaką.

## Šaltiniai
Mechuvo mūšis

**Mechuvo mūšis** () – 1863 m. vasario 17 d. įvykęs mūšis tarp Rusijos imperijos armijos ir lenkų sukilėlių dėl Mechuvo miesto.

## Priešistorė

Vadovauti Rusijos imperijos karinėms pajėgoms prieš sukilėlius Radomo divizijoje buvo patikėta generolui leitenantui Ušakovui, kuris sutelkė savo diviziją Mechuve, Kelcuose, Konske ir Radome, po to iš ten siuntė mobilias kolonas kovoti su sukilėlių daliniais.

Tuo tarpu Krokuvos vaivadai Apolinarui Kurovskiui, kuris vadovavo lenkų sukilėliams, Oicuvo apylinkių miškuose pavyko surinkti apie 250 sukilėlių būrį ir, Rusijos kariuomenei nesusitelkus, pavyko užimti strategiškai svarbų Sosnovieco miestą, kuris buvo prie valstybinės sienos su Austrijos imperija. Dėka to Kurovskiui pavyko užimti ir Oicuvo miestą, kuriame jis įkūrė savo štabą ir sutelkė pagrindines sukilėlių pajėgas. Iš Oicuvo Kurovskis kontroliavo apylinkes, ir jo būriai įšaugo dešimteriopai.

Įvertinusi padėties rimtumą Rusijos imperijos karinė vadovybė pasiuntė pulkininko Ostrovskio karinius dalinius iš Čenstakavos ir kunigaikščio Bagrationo būrius iš Mechuvo kovoti prieš Kurovskio sukilėlius. Bagrationas su savo kariuomene išvyko iš Mechuvo 1863 m. vasario 14 d., planuodamas atkirsti sukilėlių būrius nuo Austrijos sienos ir tuo pačiu užkirsti kelią gauti ginklų ir maisto atsargų. Mechuve Bagrationas paliko du Smolensko pulko dalinius.
Sužinojęs, jog Bagrationo armija paliko Mechuvą, Kurovskis nusprendė pulti miestą iš pietų pusės su 2000 sukilėlių ir iš vakarų – su 500 Cibulskio būrio sukilėliais.

## Mūšis dėl Mechuvo

1863 m. vasario 4 d. vidurdienį pagrindinės sukilėlių kariuomenės pajėgos išžygiavo link Mechuvo ir pirmą valandą nakties apsistojo nakvynei Čaplio kaime. Cibulskiui su savo būriu buvo liepta vasario 5 d. 5 val. ryto atvykti į Biskupcų kaimą, kuriame laukti tolesnių nurodymų. Mechuve niekas nelaukė jokių antpuolių. Atvykę vasario 15 d. iš Kelcų prie Mechuvo sukilėliai tikėjosi mieste rasti tik pasienio sargybos dalinius.

Tuo tarpu Mechuve buvo dislokuota 550 majoro Nepenino karinės sargybos dalinio karių. Gavęs anksti ryte žinių apie būsimą puolimą, Nepeninas pakėlė savo dalinius, žmonėms uždraudė išeiti iš namų į gatves. Išaušus 5 valandai ryto Kurovskis pradėjo miesto puolimą. Prasidėjo mūšis. Kadangi miesto gynyba pasirodė daug stipresnė nei tikėjosi Kurovskis, jis įsakė savo kariuomenei trauktis. To užteko, kad sukilėliai imtų bėgti.

Sąmyšį padidino tai, kad rusų kavalerija įsiveržė į Cibulskio būrio vidurį. Mūšis baigėsi maždaug 9 val. ryto sukilėlių pralaimėjimu.

## Pasekmės

Iš Rusijos imperijos armijos pusės žuvo 7 kariai ir 32 kariai buvo sužeisti (iš jų 4 sunkiai). Iš sukilėlių pusės buvo nužudyta 300 žmonių, 67 sukilėliai buvo paimti į nelaisvę (15 iš jų buvo sužeistų). Be to, imperijos armijos pajėgos atstūmė sukilėlius ir paėmė 43 arklius, 467 šautuvus.

## Nuorodos
Kenzō Shirai

**Kenzō Shirai** (, g. 1996 m. rugpjūčio 24 d. Jokohamoje) – Japonijos sportinės gimnastikos atstovas, olimpinis ir pasaulio čempionas.

## Technika
Pagal sportininką pavadinti šeši oficialūs vyrų sportinės gimnastikos pratimai:
* Laisvieji pratimai - *Shirai-Nguyen*: keturgubas apsisukimas ištiesta nugara
* Laisvieji pratimai - *Shirai 2*: trigubas saltas ištiesta nugara
* Laisvieji pratimai - *Shirai 3*: trigubas šuolis atgal su dvejais persisukimais
* Atraminiai šuoliai - *Shirai-Kim*: trigubas persisukimas su atsirėmimu nugara į platformą
* Atraminiai šuoliai - *Shirai 2 šuoliuose*: trys su puse persisukimo su atsirėmimu nugara į platformą
* Atraminiai šuoliai - *Shirai 3 šuoliuose*: pilnas persisukimas su perėjimu į dvigubą persisukimą atsispyrus

## Biografija
2013 m. būdamas 13-os Shirai atrinkta atstovauti Japoniją pasaulio čempionate. Japonas buvo jauniausias čempionato dalyvis ir iškovojo aukso medalį laisvųjų pratimų rungtyje. 2015 m. Shirai pelnė du pasaulio čempionato aukso medalius komandinėje įskaitoje ir laisvųjų pratimų varžybose. Savo debiutinėse 2016 m. vasaros olimpinėse žaidynėse japonas pelnė bronzą atraminių šuolių varžybose ir auksą kartu su Japonijos nacionaline rinktine. 2017 m. tapo pasaulio čempionu laisvųjų pratimų ir atraminių šuolių rungtyse.

## Šaltiniai

## Nuorodos
* IGF svetainėje
Alvin Kraenzlein

**Alvin Kraenzlein** (g. 1876 m. gruodžio 12 d. – m. 1928 m. sausio 6 d.) – JAV lengvaatletis, olimpinis čempionas. Pirmasis žmogus istorijoje laimėjęs keturis aukso medalius toje pačioje sporto šakoje vienose žaidynėse. Pasaulio rekordininkas barjeriniame bėgime.

## Biografija
Studijuodamas inžineriją Vinskonsino universitete Kraenzlein varžėsi įvairiose lengvosios atletikos varžybose atstovaudamas savo universiteto komandą. 1897 m. laimėjo nacionalinį 220 jardų barjerinio bėgimo titulą. Sportininkas buvo žinomas dėl savo barjerinio bėgimo technikos dėl kurios sportininkas pagerino pasaulio rekordus ir padėjo pagrindą tolimesniam barjerinio bėgimo technikos vystymuisi.

Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo keturiose lengvosios atletikos rungtyse. Visose rungtyse, kuriose startavo, sportininkas tapo olimpiniu čempionu: šuoliai į tolį, 60 m bėgimas, 110 m barjerinis bėgimas ir 200 m barjerinis bėgimas.

Nuo 1906 m. dirbo lengvosios atletikos treneriu. 1910 m. – 1913 m. Mičigano universiteto lengvosios atletikos ir amerikietiško futbolo treneris. 1913 m. Kraenzlein pasirašė penkerių metų sutartį su Vokietijos federaciją paruošti šalies atstovus olimpinėms žaidynėms. Kontraktas nutrauktas įsiplieskus Pirmajam pasauliniam karui. Karo metu amerikietis dirbo JAV armijoje fizinio pasirengimo ekspertu.

## Nuorodos
* Sports Reference svetainėje
Nortija

**Nortija** () – likimo deivė etruskų mitologijoje.

Šios deivės kulto centras buvo Volsinijai, kur stovėjo jos šventykla. Joje kasmet vykdavo ceremonija, per kurią būdavo įkalama nauja vinis. Šią ceremoniją aprašė romėnų istorikas Titas Livijus. Vinies kalimas etruskams simbolizavo lemties neišvengiamybę. Aptiktas etruskų veidrodis, kuriame pavaizduota deivė Athrpa (kita etruskų likimo dievybė), kalanti vinį tarp dviejų įsimylėjėlių porų. Šie netrukus turėję mirti.

Manoma, kad Nortija galėjo būti susijusi su deive Menrva. Romoje, Kapitolijaus Jupiterio šventykloje, tarp Jupiterio ir Minervos celių, būdavo atliekamas toks pat vinies kalimo ritualas. Kaip ir etruskams, romėnams šis ritualas simbolizavo neišvengiamybę bei lemtį.

Mene Nortija vaizduota kaip jauna moteris, laikanti rankoje vinį, ant jos nugaros – sparnai. Minima vienoje iš Juvenalio satyrų, tapatinama su romėnų deive Fortūna. 

*Nortia* yra lotynizuota deivės vardo forma. Teigiama, kad patys etruskai ją galėjo vadinti *Nurtia*.

## Šaltiniai
Frank Jarvis

**Frank Jarvis** (1878 m. rugpjūčio 31 d. – 1933 m. birželio 2 d.) – JAV lengvaatletis, olimpinis čempionas, pasaulio rekordininkas.

## Biografija
Studijuodamas teisę Prinstono universitete, Jarvis varžėsi įvairiose lengvosios atletikos varžybose, atstovaudamas savo universiteto komandą. 1898 m. laimėjo nacionalinį 100 jardų bėgimo titulą.

Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo trijose lengvosios atletikos rungtyse. Trišuolio ir trišuolio iš stovinčios pozicijos rungtyse sportininkas medalių nepelnė. 100 m bėgimo atrankoje sportininkas pakartojo tuometinį pasaulio rekordą – 10,8 s. Finale sportininkas distanciją įveikė per 11,0 s ir tapo olimpiniu čempionu.

## Nuorodos
* Sports Reference svetainėje
Walter Tewksbury

**Walter Tewksbury** (g. 1876 m. kovo 21 d. - m. 1968 m. balandžio 24 d.) – JAV lengvaatletis, olimpinis čempionas. 

## Biografija
Studijuodamas odontologiją Pensilvanijos universitete Tewksbury varžėsi įvairiose lengvosios atletikos varžybose atstovaudamas savo universiteto komandą. 

Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo penkiose lengvosios atletikos rungtyse. Vyrų 200 m barjeriniame bėgime sportininkas užėmė 3-ią vietą, 60 m ir 100 m bėgimo distancijose sportininkas liko antras. Pirmą kartą olimpiadoje vykusiose 200 m bėgimo ir 400 m barjerinio bėgimo rungtyse Walter Tewksbury tapo olimpiniu čempionu.

## Nuorodos
* Sports Reference svetainėje
Ray Ewry

**Ray Ewry** (g. 1873 m. spalio 14 d. – m. 1937 m. rugsėjo 29 d.) – JAV lengvaatletis, daugkartinis olimpinis čempionas. Pirmasis žmogus istorijoje laimėjęs aštuonis olimpinių aukso medalių.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo trijose lengvosios atletikos rungtyse. Šuolių į tolį iš vietos, trišuolio iš vietos ir šuolio į aukštį iš vietos rungtyse amerikietis pelnė aukso medalius. 1904 m. vasaros olimpinėse žaidynėse amerikietis laimėjo aukso medalius šuolių į tolį iš vietos, trišuolio iš vietos ir šuolio į aukštį iš vietos rungtyse. 1908 m. vasaros olimpinėse žaidynėse Ray Ewry laimėjo šuolių į tolį iš vietos ir šuolio į aukštį iš vietos rungtis. Amerikietis tapo daugiausiai aukso medalių laimėjusiu sportininku istorijoje.

## Nuorodos
* Sports Reference svetainėje
Irving Baxter

**Irving Baxter** (g. 1876 m. kovo 25 d. - m. 1957 m. birželio 13 d.) – JAV lengvaatletis, olimpinis čempionas. 

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo penkiose lengvosios atletikos rungtyse. Šuolių į tolį iš vietos, trišuolio iš vietos ir šuolio į aukštį iš vietos rungtyse sportininkas liko antroje vietoje. Šuolių į aukštį varžybose sportininkas pasiekęs olimpinį rekordą 1,90 m tapo olimpiniu čempionu. Šuolių su kartimi varžybose su nauju olimpiniu rekordu 3,30 m amerikietis iškovojo antrą olimpinį auksą.

## Nuorodos
* Sports Reference svetainėje
Maxie Long

**Maxie Long** (g. 1878 m. spalio 16 d. - m. 1959 m. kovo 4 d.) – JAV lengvaatletis, olimpinis čempionas.

## Biografija
Studijuodamas Kolumbijos universitete Long varžėsi įvairiose lengvosios atletikos varžybose atstovaudamas savo universiteto komandą. 1898 m. - 1900 m. laimėjo nacionalinius 440 jardų bėgimo titulus.

Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo lengvosios atletikos varžybose. 400 m bėgimo finale sportininkas pasiekė naują olimpinį rekordą 49,4 s ir tapo olimpiniu čempionu.

## Nuorodos
* Sports Reference svetainėje
Antroji intifada

**Antroji palestiniečių intifada** ( *Ha-Intifāda ha-Shniya*), **Al-Aksa intifada** ( *Intifāḍat al-ʾAqṣā*) – palestiniečių sukilimas (intifada), vykęs 2000–2005 m. Šią intifadą palestiniečiai apibūdina kaip sukilimą prieš Izraelį, o izraeliečiai laiko užsitęsusia Palestinos valdžios ir įvairių Palestinos kovotojų grupių vykdoma teroro kampanija.  

## Raida
Manoma, kad intifados priežastimis tapo Izraelio pasitraukimas iš Pietų Libano konflikto 2000 m. bei nepavykusios derybos tarp Izraelio ir Palestinos *Camp David* viršūnių susirinkime. Intifada prasidėjo 2000 m. rugsėjį po Arielio Šarono apsilankymo Šventyklos kalne. Šį apsilankymą palestiniečiai laikė provokaciniu. Tuomet demonstrantai mėtė akmenis į policiją. Riaušės buvo numalšintos Izraelio kareivių, kurie panaudojo ašarines dujas ir gumines kulkas. 

Svarbia kovos priemone tapo savižudžiai bombų sprogdintojai. 2001 m. viena Palestinos išsivadavimo organizacijos grupių nužudė Izraelio turizmo ministrą. Per intifadą iki 2002 m. žuvo daugiau kaip 1000 palestiniečių ir daugiau kaip 250 izraeliečių. Gazos Ruože ir Vakarų Krante įsitvirtino Palestinos vietos savivaldos komitetai. 2004 m. lapkritį mirus palestiniečių lyderiui Jesirui Arafatui, padaugėjo vilčių dėl paliaubų paskelbimo. Naujasis palestiniečių prezidentas Machmudas Abasas ir Izraelio ministras pirmininkas A. Šaronas 2005 m. vasarį pasirašė susitarimą dėl paliaubų. Šarono iniciatyva buvo pastatyta Vakarų Kranto siena, Izraelis pasitraukė iš Gazos Ruožo.

## Šaltiniai
John Flanagan

**John Flanagan** (g. 1868 m. sausio 28 d. – m. 1938 m. birželio 3 d.) – JAV lengvaatletis ir virvės traukikas, daugkartinis olimpinis čempionas, pasaulio rekordininkas.

## Biografija
Gimęs Airijoje, Flanagan 1896 m. emigravo į JAV. Prieš emigraciją, sportininkas jau buvo pasiekęs pasaulio kūjo metimo rekordą.

Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo dvejose lengvosios atletikos rungtyse. Vyrų disko metime užimta septintoji vieta. Pirmą kartą vykusiame vyrų kūjo metime amerikietis numetė 51,01 m ir tapo olimpiniu čempionu. 1904 m. vasaros olimpinėse žaidynėse amerikietis užėmė ketvirtą vietą disko metime, antrą vietą svarsčio metime ir tapo olimpiniu čempionu kūjo metime. 1908 m. vasaros olimpinėse žaidynėse amerikietis dalyvavo virvės traukimo ir lengvosios atletikos varžybose. Kartu su JAV rinktine virvės traukimo varžybose užimta penktoji vieta. Kūjo metimo varžybose pagerinęs pasaulio rekordą trečią kartą tapo olimpiniu čempionu.

Vėliau sportininkas grįžo į Airiją ir tapo daugkartiniu nacionaliniu Airijos čempionu.

## Nuorodos
* Sports Reference svetainėje
Rudolf Bauer

**Rudolf Bauer** (g. 1879 m. sausio 2 d. - m. 1932 m. lapkričio 9 d.) – Vengrijos lengvaatletis, olimpinis čempionas. 

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse vengras dalyvavo lengvosios atletikos varžybose. Vyrų disko metimo finale Bauer pasiekė olimpinį rekordą (36,04 m) ir tapo olimpiniu čempionu.

## Nuorodos
* Sports Reference svetainėje
Rumpler

**Rumpler Flugzeugwerke**, dažniausiai vadinta tiesiog **Rumpler,** buvo XX a. pradžioje veikusi Vokietijos Imperijos aviacijos įmonė. Bendrovę, pradžioje pavadintą **Rumpler Luftfahrtzeugbau**, 1909 m. Berlyne įkūrė austrų inžinierius Edmundas Rumpleris. Iš pradžių įmonė gamino monoplano Etrich Taube kopijas. Pirmojo pasaulinio karo metu ji gamino savo konstrukcijos žvalgybinius lėktuvus, taip pat sukūrė ir gamino keletą naikintuvų ir bombonešių modelių.

„Rumpler“ nerado savo vietos pokario rinkoje ir 1920 m. buvo likviduota.

Lietuvos karo aviacija eksploatavo du (kitais šaltiniais – tris) Rumpler C.I. naikintuvus. Jie buvo nupirkti 1919 m. birželio mėnesio pabaigoje iš Kauno aerodrome įsikūrusios ir besitraukiančios vokiečių 425-os eskadrilės (Flieger Abteillung Nr. 425). Dėl sudėtingo valdymo lietuviai lakūnai nelabai mėgo šį lėktuvą.

## Orlaiviai

* Rumpler 6B
* Rumpler B.I
* Rumpler C.I
* Rumpler C.III
* Rumpler C.IV
* Rumpler C.V
* Rumpler C.VI
* Rumpler C.VII
* Rumpler C.VIII
* Rumpler C.X
* Rumpler D.I
* Rumpler G.I
* Rumpler G.II
* Rumpler G.III

## Taip pat skaitykite

* Orlaivių gamintojų sąrašas
* Rumpler Tropfenwagen, likvidavus įmonę Edmundo Rumplerio suprojektuotas automobilis

## Išnašos

## Literatūra
* 
* 
* Rumpler C.I, http://www.plienosparnai.lt/page.php?854
Intifada

**Intifada** ( *intifāḍah*) – maištas ar sukilimas, pasipriešinimo judėjimas. Tai pagrindinė šiuolaikinės arabų kalbos sąvoka, apibūdinanti teisėtą sukilimą prieš priespaudą. 

## Etimologija

„Intifada“ pažodžiui reiškia daiktavardį „drebulys“, kuris kildinamas iš arabiško termino „nafada“, reiškiančio „purtyti“, „nusikratyti“ (kaip sušlapęs šuo nusipurto vandenį ar žmogus nukrato purvą nuo batų).

## Istorija

Intifados sąvoka pirmą kartą buvo pavartota 1952 m. Irako karalystėje, kai socialistų ir komunistų grupuotės, įkvėptos 1952 m. Egipto revoliucijos, išėjo į gatves protestuoti prieš Hašemitų monarchijos režimą.

Ši koncepcija buvo priimta šiuolaikinės Vakarų Sacharos teritorijoje per Zemlos intifadą 1970-aisiais, palaipsniui išstumiant Ispanijos pajėgas. Vakarų Sacharos konfliktas buvo siejamas su pirmąja ir antrąja sahravių intifadomis – sahravių aktyvistų protestais dėl nepriklausomybės Maroko kontroliuojamuose rajonuose Vakarų Sacharoje 1999–2004 m., galiausiai – protestais Gdeim Izik vietovėje 2011 m.

Palestinos kontekste šis žodis reiškė bandymus „nusikratyti“ Izraelio okupacijos Gazos Ruože ir Vakarų Krante per Pirmąją ir Antrąją intifadas. Iš pradžių tai buvo siejama su „agresyvaus nesmurtinio pasipriešinimo“ terminu, kurį rinkosi palestiniečių studentai 1980–ųjų kovose kaip nesmurtinį, mažiau konfrontuojantį su ankstesne karine retorika.

## Šaltiniai

## Nuorodos

*
Richard Sheldon

**Richard Sheldon** (g. 1878 m. liepos 9 d. – m. 1935 m. sausio 23 d.) – JAV lengvaatletis, olimpinis čempionas.

## Biografija
1899 m. sportininkas tapo Amerikos čempionu ir pagerino pasaulio disko metimo rekordą. 1900 m. su Jeilo universiteto amerikietiško futbolo komanda tapo JAV nacionaliniu studentų čempionu.

Paryžiuje vykusiose antrosiose moderniose 1900 m. vasaros olimpinėse žaidynėse amerikietis dalyvavo dvejose lengvosios atletikos rungtyse. Vyrų disko metime užimta trečioji vieta. Vyrų rutulio stūmime amerikietis nustūmė 14,10 m ir pagerinęs olimpinį rekordą tapo olimpiniu čempionu.

## Nuorodos
* Sports Reference svetainėje
George Orton

**George Orton** (g. 1873 m. sausio 10 d. - m. 1958 m. birželio 24 d.) – Kanados lengvaatletis, olimpinis čempionas. 

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse vengras dalyvavo lengvosios atletikos varžybose. Vyrų 400 m barjerinio bėgimo varžybose kanadietis užėmė trečią vietą. Vyrų 2500 m kliūtiniame bėgime George Orton tapo pirmuoju Kanados olimpiniu čempionu.

## Nuorodos
* Sports Reference svetainėje
Alfred Tysoe

**Alfred Tysoe** (1874 m. kovo 21 d. – 1901 m. spalio 26 d.) – Jungtinės Karalystės lengvaatletis, olimpinis čempionas.

## Biografija
1896 m. laimėjo mylios ir 100 jardų bėgimus Anglijos šiaurinių grafysčių čempionate. 1897 m. laimėjo AAA nacionalinį čempionatą mylios ir dešimties mylių bėgimuose. 

Paryžiuje vykusiose antrosiose moderniose 1900 m. vasaros olimpinėse žaidynėse britas dalyvavo lengvosios atletikos varžybose. 5000 m komandiniame bėgime Tysoe laimėjo aukso medalį. 800 m bėgimo varžybose Tysoe buvo vienintelis Britanijos atstovas. Finale sportininkas aplenkė visus varžovus ir tapo olimpiniu čempionu.

## Nuorodos
* Sports Reference svetainėje
Charles Bennett

**Charles Bennett** (g. 1870 m. gruodžio 28 d. - m. 1948 m. gruodžio 18 d.) – Jungtinės Karalystės lengvaatletis, olimpinis čempionas.

## Biografija
1897 m. laimėjo AAA nacionalinį čempionatą keturių mylių bėgime. 

Paryžiuje vykusiose antrosiose moderniose 1900 m. vasaros olimpinėse žaidynėse britas dalyvavo lengvosios atletikos varžybose. 5000 m komandiniame bėgime Bennett laimėjo aukso medalį. Vyrų 4000 m kliūtiniame bėgime sportininkas liko antras. 1500 m bėgimo varžybose sportininkas pagerino pasaulio rekordą (4:06.2) ir tapo olimpiniu čempionu.

## Nuorodos
* Sports Reference svetainėje
John Rimmer

**John Rimmer** (1878 m. balandžio 27 d. – 1962 m. birželio 6 d.) – Jungtinės Karalystės lengvaatletis, olimpinis čempionas.

## Biografija
1899 m. laimėjo AAA nacionalinį čempionatą dešimties mylių bėgime. 

Paryžiuje vykusiose antrosiose moderniose 1900 m. vasaros olimpinėse žaidynėse britas dalyvavo lengvosios atletikos varžybose. 5000 m komandiniame bėgime Rimmer laimėjo aukso medalį. Vyrų 1500 m bėgime sportininkas medalių nepelnė. 4000 m kliūtinio bėgimo varžybose sportininkas tapo olimpiniu čempionu.

## Nuorodos
* Sports Reference svetainėje
Michel Théato

**Michel Théato** (g. 1878 m. kovo 22 d. - m. 1923 m. balandžio 2 d.) – Prancūzijos lengvaatletis, olimpinis čempionas.

2004 m. Liuksemburgo olimpinis komitetas pateikė prašymą priskirti Théato olimpinį medalį Liuksemburgo laimėjimams, bet prašymas buvo atmestas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse sportininkas dalyvavo lengvosios atletikos varžybose. Vyrų maratono varžybose Théato finišo liniją kirto pirmas. Sportininkas vėliau apkaltintas sukčiavimu bėgimo trasoje, bet kaltinimai ilgainiui buvo atmesti. Dėl šios situacijos sportininkas savo olimpinį aukso medalį gavo tik 1912 m.

## Nuorodos
* Sports Reference svetainėje
Virvės traukimas 1904 m. vasaros olimpinėse žaidynėse

**[[Virvės traukimas]] 1904 m. vasaros olimpinėse žaidynėse** vyko antrą kartą olimpinių žaidynių istorijoje. Varžybose dalyvavo šešios komandos. JAV laimėjo visus medalius.

## Medalininkai

## Nuorodos
* TOK svetainė
Roketas 1904 m. vasaros olimpinėse žaidynėse

**[[Roketas]] 1904 m. vasaros olimpinėse žaidynėse** vyko pirmą kartą olimpinių žaidynių istorijoje. Tai buvo vienintelis kartas kai roketas buvo įtrauktas į pagrindinių žaidynių sporto šakų sąrašą. JAV laimėjo visus medalius.

## Medalininkai

## Nuorodos
* TOK svetainė
Šuoliai į vandenį 1904 m. vasaros olimpinėse žaidynėse

**[[Šuoliai į vandenį]] 1904 m. vasaros olimpinėse žaidynėse** vyko pirmą kartą olimpinių žaidynių istorijoje. JAV laimėjo visus aukso medalius.

Olimpiadoje pirmą ir paskutinį kartą vyko nerimo į tolį varžybos. 

## Medalininkai

## Medalių lentelė

## Nuorodos
* TOK svetainė
George Sheldon

**George Herbert Sheldon** (1874 m. gegužės 17 d. – 1907 m. lapkričio 25 d.) – JAV šuolininkas į vandenį, olimpinis čempionas. 

## Biografija
Sent Luise vykusiose trečiose moderniose 1904 m. vasaros olimpinėse žaidynėse amerikietis dalyvavo šuolių į vandenį varžybose. Vyrų šuolių į vandenį nuo platformos finale Sheldon aplenkė visus varžovus ir tapo pirmuoju šuolių į vandenį olimpiniu čempionu istorijoje.

1905 m. tapo AAU JAV nacionaliniu čempionu. Vėliau sporto karjerą baigė dėl širdies sutrikimų. 1907 m. sportininkas mirė sustojus širdžiai.

## Nuorodos
* Sports Reference svetainėje
Golfas 1904 m. vasaros olimpinėse žaidynėse

**[[Golfas]] 1904 m. vasaros olimpinėse žaidynėse** vyko antrą kartą olimpinių žaidynių istorijoje. 

Olimpiadoje pirmą ir paskutinį kartą vyko vyrų komandinės varžybos. Iš olimpinės programos pašalintos moterų varžybos. Kanada ir JAV pasidalino dvejus medalių komplektus. 

## Medalininkai

## Medalių lentelė

## Nuorodos
* TOK svetainė
Adam Elsheimer

**Adamas Elshaimeris** (vok. *Adam Elsheimer*, 1578 m. kovo 18 – 1610 m. gruodžio 11 d.) – XVII a. pr. vokiečių tapytojas, kūręs Romoje.

## Biografija
Adamas Elshaimeris gimė 1578 m. kovo 18 d. Frankfurte prie Maino. Jis mokėsi pas vietos dailininką Filipą Ufenbachą, buvo paveiktas olandų tapytojų-peizažistų. Apie 1598 m. keliavo į Miuncheną ir po to į Veneciją, kurioje dirbo apie dvejus metus ir buvo paveiktas Tintoreto ir Paolo Veronezės kūrybos. Apie 1600 m. A. Elshaimeris apsistojo Romoje. Jis pagarsėjo mažų matmenų tapybos darbais ant vario plokštelių. A. Elshaimerio darbai padarė didelę įtaką Romoje kūrusiems dailininkams, tarp jų Rubensui, Klodui Lorenui. Romoje tuo metu buvo įsikūrusi Nyderlandų tapytojų kolonija, prie kurios prisijungė A. Elshaimeris. Po susipažinimo su Karavadžo kūryba jis pradėjo labiau išnaudoti šviesos vaizdavimą dramatiniam efektui išgauti. Daugelio jo paveikslų siužeto veiksmas vyksta laužo ar žvakių šviesoje. Jis suteikdavo paveikslams svajingą, romantišką nuotaiką ir sulaukė daug gerbėjų. A. Elshaimeris mirė ankstyva mirtimi po nesėkmingos susitarimo su olandų leidėju, kuris pagal jo paveikslus spausdino graviūras ir platino jas Europoje. A. Elshaimeriui nusivylus sutartimi jis nebesugebėjo kurti ir leidėjo pastangomis buvo įmestas į skolininkų kalėjimą, po ko mirė 1610 m. gruodžio 11 d. Jo ankstyva mirtis sukrėtė to meto Romos dailininkų bendruomenę. Nemenką jo kūrybinio palikimo dalį sudaro piešiniai.

## Darbų galerija


Vaizdas:Adam Elsheimer - Die Sintflut.jpg| „Tvanas“ (apie 1600 m., Štedelis, Frankfurtas prie Maino)
Vaizdas:Adam Elsheimer - Tobias und der Engel.jpg| „Tobijas ir angelas“ (apie 1606 m., Istorijos muziejus, Frankfurtas prie Maino)
Vaizdas:Adam Elsheimer - Jupiter und Merkur bei Philemon und Baucis.jpg| „Jupiteris ir Merkurijus Filemono ir Baukidės namuose“ (apie 1608 m., Senųjų meistrų paveikslų galerija, Dresdenas)
Vaizdas:Adam Elsheimer - Die Flucht nach Ägypten (Alte Pinakothek).jpg| „Poilsis pakeliui į Egiptą“ (apie 1609 m., Senoji pinakoteka, Miunchenas)


## Nuorodos

* Getty centro informacija
* Encyclopaedia Britannica, 2008 m.
George Lyon

**George Lyon** (1858 m. liepos 27 d. – 1938 m. gegužės 11 d.) – Kanados golfo žaidėjas, olimpinis čempionas.

## Biografija
George Lyon žaidė Kanados vyrų kriketo rinktinėje. 1898 m. - 1914 m. aštuonis kartus tapo Kanados nacionaliniu golfo čempionu. 

Sent Luise vykusiose trečiosiose moderniose 1904 m. vasaros olimpinėse žaidynėse Lyon dalyvavo golfo varžybose. Vyrų vienetų varžybose sportininkas tapo olimpiniu čempionu. 1906 m. užėmė antrą vietą JAV golfo čempionate. 1908 m. vasaros olimpinėse žaidynėse Lyon turėjo būti vienintelis Kanados atstovas golfo turnyre. Paskutinę minutę varžybas boikotavo Jungtinės Karalystės golfo žaidėjai ir turnyras buvo atšauktas. TOK pasiūlė aukso medalį automatiškai skirti kanadiečiui, bet George Lyon atsisakė medalį priimti.

## Nuorodos
* Sports Reference svetainėje
Futbolas 1904 m. vasaros olimpinėse žaidynėse

**[[Futbolas]] 1904 m. vasaros olimpinėse žaidynėse** vyko antrą kartą olimpinių žaidynių istorijoje. Trys klubai varžėsi dėl čempionų titulo. Galt F.C. pelnė olimpinį futbolo čempionų titulą.

## Medalininkai

## Rezultatai

----

----

----

### Galutinė rikiuotė


## Nuorodos
* TOK svetainė
Lakrosas 1904 m. vasaros olimpinėse žaidynėse

**[[Lakrosas]] 1904 m. vasaros olimpinėse žaidynėse** vyko pirmą kartą olimpinių žaidynių istorijoje. Žaidynėse dalyvavo trys komandos. Kanada laimėjo pirmąjį lakroso aukso medalį.

## Medalininkai

## Nuorodos
* TOK svetainė
Dviračių sportas 1904 m. vasaros olimpinėse žaidynėse

**[[Dviračių sportas]] 1904 m. vasaros olimpinėse žaidynėse** vyko trečią kartą olimpinių žaidynių istorijoje. Sent Luise vykusiose varžybose JAV laimėjo visus medalius.

## Medalininkai

## Medalių lentelė

## Nuorodos
* TOK svetainė
Fatah

**„Fatah“** (; reversinis akronimas iš **''Ḥ**arakat al-**T**aḥrīr al-Waṭanī al-**F**ilasṭīnī* – Palestinos nacionalinis išlaisvinimo judėjimas) – [[Palestiniečiai|palestiniečių]] politinė partija bei karinė organizacija. Įkurta [[1957]] m. [[Jesiras Arafatas|Jesiro Arafato]] ir jo bendražygių iniciatyva, siekiant ginklu atkovoti [[Izraelis|Izraelio]] okupuotas palestiniečių žemes. 6 dešimtmečio pabaigoje Fatah karinės bazės įsikūrė [[Kataras|Katare]], [[Libanas|Libane]], [[Sirija|Sirijoje]], [[Jordanija|Jordanijoje]], o Palestinoje įkurta išlaisvinimo armija „Audra“ (*Al-Asifa*). Organizaciją rėmė dauguma arabų šalių, ginklus tiekė komunistinio bloko šalys.  [[1965]] m. pradėti rengti teroro aktai prieš Izraelį. [[1969]] m. Fatah susivienijo su Palestinos išsivadavimo organizacija.

Fatah iniciatyva buvo įkurta teroristinė organizacija „[[Juodasis rugsėjis]]“ (*Ailul Asvad'', žinoma dėl Miuncheno skerdynių). 1993 m. J. Arafatui pasirašius Izraelio ir Palestinos taikos sutartį, Fatah oficialiai atsisakė naudoti smurtą ir terorą (nuo tada Fatah neprisiima atsakomybės už teroro aktus) ir tapo tik politine partija. Nuo 2004 m. jai vadovauja Machmudas Abasas. 

Fatah yra opozicinė partija Hamas, kuri yra laikoma radikalesne. 2006 m. tarp partijų kilo ginkluotas konfliktas. Šiuo metu Fatah Palestinos įstatymų leidžiamojoje taryboje turi 45 mandatus iš 132.

## Šaltiniai
Gangos–Brahmaputros delta

**Gangos–Brahmaputros delta** (*Gangos delta, Bengalijos delta, Sundarbanų delta*) – didelė upinė delta Pietų Azijoje, Bangladešo ir Indijos (Vakarų Bengalijos) teritorijose, Bengalijos įlankos pakrantėje. Ją sudaro dviejų didelių Azijos upių – Gangos ir Brahmaputros – žemupių protakų tinklas. Delta užima apie 106 000 km² ir yra didžiausia pasaulyje. Vakarinę deltos ribą žymi Hugli protaka, rytinę – Meghna.

Nuo iš šiaurės vakarų atitekančios Gangos link Bengalijos įlankos atsišakoja keletas didelių protakų – Hugli, Bhagyratnė, Kabadakas, Madhumatė. Netoli Pabnos pagrindinė Gangos vaga susilieja su iš šiaurės rytų atitekančia Brahmaputra (jos žemupys po santakos su Tysta vadinamas Džamuna). Bendri Gangos ir Brahmaputros vandenys vadinami Padma, o į juos iš rytų dar įsilieja Meghna. Tarp šių pagrindinių vagų gausu mažesnių protakų. Gangos–Brahmaputros deltą sudaro daugybė protakų, salų, pelkių, užliejamų lygumų.

Gangos–Brahmaputros delta yra vienas derlingiausių ir tankiausiai gyvenamų Pietų Azijos kraštų. Po potvynių nusėdančiose aliuvinėse dirvose gerai dera ryžiai, arbatmedžiai, džiutui naudojami augalai. Be to, daug gyventojų verčiasi žvejyba, žuvininkyste, gyvulininkyste. Negausi išlikusi pirmapradė gamta (mangrovės, džiunglių plotai) saugomi Sundarbanų nacionaliniame parke ir kitose saugomose teritorijose (Sundarbanai – UNESCO pasaulio paveldo objektas).
 
Deltoje gyvena >150 mln. gyventojų (dauguma Bangladešo žmonių). Gyvenimo sąlygos pavojingos dėl kasmetinių potvynių, kylančių per musonus. Taip pat pavojų kelia nuo jūros ateinantys ciklonai, kurie pakelia vandens lygį ir užlieja neaukštas salas (taip per 1970 m. Bholos cikloną deltoje žuvo daugiau nei 0,5 mln. žmonių). Dėl klimato kaitos kylantis vandenyno lygis taip pat kelia grėsmę užlieti deltą.


Rivers Southern India 88.74820E 21.89536N.jpg|Protakų žiotys Bengalijos įlankoje. Palydovinė nuotrauka
Babu Ghat - panoramio.jpg|Valtys Hugli protakoje
Chandpai Village Sundarban National Park Bangladesh - panoramio (2).jpg|Deltoje nuimamas ryžių derlius
Unterwegs in den Sundarbans.JPG|Viena iš gausybės protakų Sundarbanuose


## Šaltiniai
Vanth

**Vanth** arba **Vanf** – požemio pasaulio demonė etruskų mitologijoje, mirties personifikacija.

Tikėta, kad mirusiųjų atžvilgiu Vanth  dažniausiai veikia palankiai – nešdama deglą nušviečia jiems kelią į požemio pasaulį. Etruskų veidrodžiuose bei freskose neretai vaizduota drauge su Charunu. Skirtingai nuo pastarojo, vaizduota rūsti, tačiau ne šiurpi. Gali būti tiek su sparnais, tiek be jų, vilkėti trumpą arba ilgą suknelę. Būdingi Vanth atributai – ritinys, deglas, kalavijas, gyvatės, apsivijusios rankas, raktas.

Kartais tapatinama su graikų furijomis.

## Šaltiniai
Sindhai

**Sindhai** arba ***sindai*** (sav. سنڌي, सिन्धी = *sindhī*) – Pietų Azijos tauta, gyvenanti daugiausia pietų Pakistane (Sindhe), taip pat Indijoje (daugiausia Gudžarate, Radžasthane), didelės bendruomenės gyvena diasporoje (Jungtiniuose Arabų Emyratuose, Malaizijoje, Jungtinėje Karalystėje ir kt.). Populiacija – apie 60 mln. žmonių. Vartoja sindhų kalbą (indoarijų kalbų grupė), kurioje labai daug persiškų-arabiškų skolinių. Dauguma sindhų – musulmonai sunitai (gyvena Pakistane), žymi dalis – hinduistai, yra zoroastrų, sikhų, krikščionių (gyvena Indijoje).

Sindhų žemės buvo Harapos civilizacijos lopšys. I tūkstm. pr. m. e. į Indo žemupį atsikraustė arijai, kurių kalbą perėmė vietos gyventojai. Vėliau į šias žemes taip pat kėlėsi sakai, masagetai, eftalitai, arabai. Iš pastarųjų VIII–IX a. sindhai priėmė islamą. Nuo XI a. į Sindhą veržėsi įvairios klajoklių ir plėšikautojų gentys iš šiaurės (puštūnai, tiurkai, beludžai) ir paveikė tautos etnogenezę. Nuo 1843 m. sindhus valdė Didžioji Britanija. XIX a. prasidėjo sindhų hurų (laisvųjų) pasipriešinimo judėjimas. 1935 m. sindhų reikalavimu įkurta Sindho provincija (nuo 1947 m. Pakistano dalis). 1947 m. Britų Indiją padalinus į Pakistano ir Indijos valstybes, prasidėjo religiniai neramumai ir žudynės, dauguma sindhų hinduistų pasitraukė į Indiją. 1998 m. 8 % Pakistano Sindho provincijos gyventojų buvo hinduistai.

Svarbiausi verslai – ariamoji žemdirbystė (soros, sorgai, ryžiai, kviečiai, žirniai, pupos, aliejiniai augalai), gyvulininkystė (buivolai, zebu, arkliai), amatai (audinių ir kilimų audimas, odų dirbimas), Indo žiotyse – žvejyba. Miestuose dirba pramonėje, paslaugų sferoje.

Tradicinis būstas – plūkto molio (labiau pasiturinčių – molinių plytų) namas, žemėmis ir nendrėmis apklotu rąstelių stogu. Tradiciniai moterų ir vyrų drabužiai – plačios kelnės ir marškiniai. Moterys ant kelnių dar dėvi sijonus, rečiau – sarį. Vyrai dėvi turbanus, moterys gaubiasi lengvomis, permatomomis skaromis. Moteris nešioja daug papuošalų, auskarus nosyje. Tradiciniai valgiai – sorų papločiai, žirnių, pupų, kruopų košės, mėsos (išskyrus kiaulieną), daržovių, vaisių, Indo žemupyje – ryžių su žuvimis patiekalai.
 
Sindhai turi turtingą muzikinę tradiciją. Labai paplitęs sufizmas (žymiausi šventieji – Lalas Šachbazas, Šachas Abdulatifas, Sačalas Sarmastas), sekama daugiausia čišti tradicija. Sindhai garsėja kaip tradicinės sufijų muzikos kavali žanro atlikėjai. Hinduistai daugiausia gerbia Dhžūlelalį, kurį laiko Varunos hipostaze. Vietomis (ypač Sukure, prie Sadh Belo šventvietės) paplitęs udasi religinis judėjimas – sikhizmas su hinduizmo elementais.


Abida Parveen in concert at Oslo.jpg|Sindhų kavali dainininkė Abida Parvyn
Sindh culture.jpg|Sindhės tradiciniais rūbais
Faqirs of Bedil paying homage.JPG|Sindhų sufijai („fakyrai“)
Long Khan, aged 70, near Dadu, Sindh province (5330462711).jpg|Sindhų senolis


## Šaltiniai
Konstal 15N

**Konstal 15N** – prototipinis sudvejintų tramvajų modelis, 1963 m. gamintas Lenkijos bendrovės „Konstal“. Tai prailgintas tramvajaus Konstal 13N variantas.

Tramvajus yra 19300 mm ilgio, 2400 mm pločio, 3030 mm aukščio ir 24000 kg svorio. Turi keturias duris, sudarytas iš keturių dalių, atsidarančių į salono pusę. Konstal 15N turi 144 kW elektrinį variklį.

Iš viso buvo pagamintas 1 Konstal 15N tramvajus.

## Tramvajaus pristatymas

## Šaltiniai
Boksas 1904 m. vasaros olimpinėse žaidynėse

**[[Boksas]] 1904 m. vasaros olimpinėse žaidynėse** vyko pirmą kartą olimpinių žaidynių istorijoje. Žaidynėse dalyvavo tik boksininkai iš JAV.
## Medalininkai

## Medalių lentelė

## Nuorodos
* TOK svetainė
Plaukimas 1904 m. vasaros olimpinėse žaidynėse

**[[Plaukimas]] 1904 m. vasaros olimpinėse žaidynėse** vyko trečią kartą olimpinių žaidynių istorijoje. Visos varžybos vyko distancijose matuotose jardais. Tai vienintelės žaidynės istorijoje kai naudota ne metrinė sistema. Vokietija pelnė daugiausiai aukso medalių.

## Dalyvavusios šalis
32 plaukikai iš 4 šalių varžėsi 1904 m. olimpinėse žaidynėse:

* 
* 
* 
* 

## Medalininkai

## Medalių lentelė

## Nuorodos
* TOK svetainė
Manuel Díaz

**Manuel Díaz** (1874 m. balandžio 8 d. – 1929 m. vasario 20 d.) – Kubos fechtavimo sportininkas. Olimpinis čempionas fechtavimo kardais rungtyje.

## Biografija
Sent Luise vykusiose 1904 m. vasaros olimpinėse žaidynėse kubietis dalyvavo dvejose fechtavimo rungtyse. Komandinio fechtavimo rapyromis varžybose laimėtas aukso medalis. Fechtavimo kardais varžybose Díaz laimėjo prieš visus priešininkus ir tapo olimpiniu čempionu.

## Nuorodos
* Sports Reference svetainėje
Beals Wright

**Beals Wright** (1879 m. gruodžio 19 d. – 1961 m. rugpjūčio 23 d.) – JAV tenisininkas, olimpinis čempionas. Keturių US Open čempiono titulų savininkas.

## Biografija
1902 m. - 1905 m. Kanados teniso čempionas. 1904 m. pirmą kartą laimėjo US Open čempionatą.

Sent Luise vykusiose trečiose moderniose 1904 m. vasaros olimpinėse žaidynėse amerikietis dalyvavo teniso varžybose. Vyrų vienetų varžybų finale Wright nugalėjo Robert LeRoy ir tapo olimpiniu čempionu. Vyrų dvejetų varžybose poroje su Edgar Leonard pelnytas aukso medalis.

## Nuorodos
* Sports Reference svetainėje
Edgar Leonard

**Edgar Leonard** (1881 m. birželio 19 d. – 1948 m. spalio 7 d.) – JAV tenisininkas, olimpinis čempionas.

## Biografija
1904 m. pateko į US Open čempionato pusfinalį, bet kovoje dėl finalo pralaimėjo.

Sent Luise vykusiose trečiose moderniose 1904 m. vasaros olimpinėse žaidynėse amerikietis dalyvavo teniso varžybose. Vyrų vienetų varžybų pusfinalyje pralaimėjo prieš Robert LeRoy ir pelnė bronzą. Vyrų dvejetų varžybose poroje su Beals Wright pelnytas aukso medalis.

## Nuorodos
* Sports Reference svetainėje
Akademinis irklavimas 1904 m. vasaros olimpinėse žaidynėse

**[[Akademinis irklavimas]] 1904 m. vasaros olimpinėse žaidynėse** vyko antrą kartą olimpinių žaidynių istorijoje. Varžybose dalyvavo tik JAV ir Kanados rinktinės.

## Medalininkai

## Medalių lentelė

## Nuorodos
* TOK svetainė
Muzikos menas ir praktika (knyga)

**Muzikos menas ir praktika** () – Vilniaus unviersiteto profesoriaus, teologo, filosofo, retorikos ir muzikos teoretiko, lietuvių muzikologijos pradininko Žygimanto Liauksmino (1596-1670) Vilniuje 1677 metais  išleistas muzikos vadovėlis.

## Aprašymas

„Muzikos menas ir praktika” buvo pirmasis tokio pobūdžio leidinys Abiejų Tautų Respublikoje. Šiame vadovėlyje aiškinami bendrieji muzikos pagrindai. Jame nurodomi natų pavadinimai, raktai, išdėstyti muzikos ženklai. Vadovėlyje yra pateikta nemaža dalis muzikos pratimų, bažnytinės muzikos pavyzdžių.

Įžangoje kalbama apie muzikos metodikos principus, patariama pradėti nuo lengvesnių ir pereiti prie sunkesnių dalykų.

Ši knyga skirta ir choriniam giedojimui. Vadovėlyje apibūdinamas lygusis (cantus planus), daugiabalsis ir grigališkasis, kietasis (cantus durus) bei švelnusis (cantus mollis) giedojimas.
„Muzikos menas ir praktika” buvo išleista pakartotinai 1669 m., 1693 m. – pasirodė lietuviškas knygos vertimas, taip pat knyga išleista 1977 m.

## Nuorodos